CELEX: 32020D1134
Language: fi
Date: 2020-07-30 00:00:00
Title: Neuvoston päätös (YUTP) 2020/1134, annettu 30 päivänä heinäkuuta 2020, asekauppasopimuksen täytäntöönpanoa tukevista unionin tiedotustoimista annetun päätöksen (YUTP) 2017/915 muuttamisesta

31.7.2020   
               
               
                  FI
               
               
                  Euroopan unionin virallinen lehti
               
               
                  L 247/24
               
            
         NEUVOSTON PÄÄTÖS (YUTP) 2020/1134,
         annettu 30 päivänä heinäkuuta 2020,
         asekauppasopimuksen täytäntöönpanoa tukevista unionin tiedotustoimista annetun päätöksen (YUTP) 2017/915 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 29 päivänä toukokuuta 2017 päätöksen (YUTP) 2017/915 (1).
                  
               
                     (2)
                  
                  
                     Päätöksessä (YUTP) 2017/915 säädetään, että kyseisen päätöksen 1 artiklassa tarkoitetut toimet on pantava täytäntöön 36 kuukauden kuluessa päätöksen 3 artiklan 3 kohdassa tarkoitettujen rahoitussopimusten tekemisestä.
                  
               
                     (3)
                  
                  
                     Saksan talous- ja vientivalvontavirasto (BAFA) pyysi 22 päivänä kesäkuuta 2020 ja Expertise France (EF) pyysi 29 päivänä kesäkuuta 2020, kumpikin täytäntöönpanoviraston ominaisuudessa, päätöksen (YUTP) 2017/915 täytäntöönpanokauden jatkamista 30 päivään kesäkuuta 2021 saakka covid-19-pandemian jatkumisesta aiheutuneiden haasteiden vuoksi.
                  
               
                     (4)
                  
                  
                     Päätöksen (YUTP) 2017/915 1 artiklassa tarkoitettujen toimien jatkaminen 30 päivään kesäkuuta 2021 saakka ei vaikuta taloudellisiin resursseihin.
                  
               
                     (5)
                  
                  
                     Päätös (YUTP) 2017/915 olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2017/915 5 artikla seuraavasti:
            
               "5 artikla
               
               Tämä päätös tulee voimaan päivänä, jona se hyväksytään.
               Sen voimassaolo päättyy 30 päivänä kesäkuuta 2021."
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä heinäkuuta 2020.
            
               
                  Neuvoston puolesta
               
               
                  Puhemies
               
               M. ROTH
            
         
         
            (1)  Neuvoston päätös (YUTP) 2017/915, annettu 29 päivänä toukokuuta 2017, asekauppasopimuksen täytäntöönpanoa tukevista unionin tiedotustoimista (EUVL L 139, 30.5.2017, s. 38).